406.13 REGOLAMENT IDWAR TAXXA FUQ IL-VALUR MIŻJUD (ĦLAS LURA LIL PERSUNI MHUX RESIDENTI) L-AVVIŻ LEGALI 319 tal-2004, kif emendat bl-Avviżi Legali 426 tal-2007, 59 u 105 tal-2008, 426 tal-2012 u 204 tal-2015. L-AVVIŻ LEGALI 319 tal-2004, kif emendat bl-Avviżi Legali 426 tal-2007, 59 u 105 tal-2008, 426 tal-2012 u 204 tal-2015. 1. Titolu u bidu fis-seħħ. (1) It-titolu ta’ dawn ir-regolamenti huwa Regolamenti dwar Taxxa fuq il-Valur Miżjud (Ħlas lura lil Persuni mhux Residenti). (2) Dawn ir-regolamenti għandhom jitqiesu li bdew iseħħu fl-1 ta’ Mejju, 2004 u għandhom jgħoddu għal xiri, magħmul minn vjaġġaturi mhux residenti, ta’ oġġetti li jinħarġu mill-Komunità fil-bagolli personali tagħhom f’din id-data jew wara din id-data. 2. Tifsir. Emendat: A.L.426 tal-2007; A.L.105L.426 tal-2012; A.L.204; A.L.105 tal-2008; A. tal-2015. Kap. 406. (1) F’dawn ir-regolamenti, kemm-il darba r-rabta tal-kliem ma tkunx teħtieġ mod ieħor - "l-Att " tfisser l-Att dwar it-Taxxa fuq il-Valur Miżjud; "domiċilju jew residenza fejn soltu jgħix" tfisser il-lok kif imdaħħal f’passaport, f’dokument ta’ identifikazzjoni legalment validu hekk kif l-awtoritajiet Maltin, li fit-territorju tagħhom isseħħ il-provvista, iqisu li jkun validu; "dritt amministrattiv" tfisser dritt ta’ tlieta u għoxrin euro (€ 23) jew erba’ fil-mija tal-ħlas mitlub lura, skont liema jkun l-ogħla, imħallsa lill-Kummissarju mill-vjaġġatur mhux residenti meta l-vjaġġatur mhux residenti jagħmel talba għal ħlas lura tat-taxxa fuq il-valur miżjud direttament mal-Kummissarju u mhux permezz ta’ operatur ta’ rifużjoni awtorizzat; "kummissjoni " tfisser kull kummissjoni, ħlas jew kull miżata oħra jew taħt isem ieħor, irrispettivament kif inhi kkalkulata, approvata mill-Kummissarju u mħallsa mill-vjaġġatur mhux residenti lill-operatur ta’ rifużjoni awtorizzat meta dan ikun qed jaġixxi f’isem il-vjaġġatur mhux residenti fit-talba għal ħlas lura tat-taxxa fuq il-valur miżjud taħt dawn ir-regolamenti; "operatur ta’ rifużjoni awtorizzat " tfisser operatur ta’ rifużjoni awtorizzat mill-Kummissarju li jaġixxi f’isem vjaġġatur mhux residenti fit-talba għal ħlas lura tat-taxxa fuq il-valur miżjud taħt dawn ir-regolamenti; "vjaġġatur mhux residenti " tfisser vjaġġatur li d-domiċilju tiegħu jew ir-residenza fejn soltu jgħix ma jkunux jinsabu ġewwa l-Komunità, li fil-jum tat-tluq, ma jkunx ilu f’Malta għal aktar minn sitt xhur. (2) Kliem u frażijiet oħra użati f’dawn ir-regolamenti għandu jkollhom t-tifsir mogħti lilhom fl-Att. 3. Kondizzjonijiet. Sostitwit: A.L.204 tal-2015. Għandu jsir ħlas lura ta’ taxxa fuq il-valur miżjud imħallas fuq oġġetti mixtrija f’Malta minn vjaġġaturi mhux residenti, lil dawk il-vjaġġaturi mhux residenti jew lill-operatur ta’ rifużjoni awtorizzat li jkun qed jaġixxi f’isem vjaġġaturi mhux residenti, meta l-oġġetti jinħarġu minn Malta lejn destinazzjoni finali barra l-Komunità fil-bagolli akkumpanjati minn dawk il-vjaġġaturi mhux residenti qabel tmiem it-tielet xahar li jiġi wara dak li fih tkun saret il-provvista, iżda: (a) l-applikazzjoni għandha ssir fuq dik il-formola hekk kif il-Kummissarju jista’ japprova; (b) għandu jsir il-ħlas ta’ dritt amministrattiv li jitnaqqas direttament mill-Kummissarju mill-ammont ta’ ħlas lura mitlub, meta l-ħlas isir direttament lill-vjaġġatur mhux residenti; (ċ) l-oġġetti għandhom jiġu uffiċjalment ċertifikati li jkunu nħarġu minn Malta mill-post tal-ħruġ, u fil-każ ta’ vjaġġatur mhux residenti li jittransita minn ġoxi Stat Membru ieħor jew Stati Membri oħra, timbru li l-oġġetti jkunu telqu mill-Komunità; (d) ir-riċevuti fiskali oriġinali li jkunu jirreferu għax-xiri tal-oġġetti li dwarhom ikun qiegħed jintalab il-ħlas lura għandhom ikunu mehmuża mal-formola approvata; (e) fejn il-ħlas lura tat-taxxa fuq il-valur miżjud ikun mitlub minn operatur ta’ rifużjoni awtorizzat, minbarra d-dokumenti msemmija f’dawn ir-regolamenti, it-talba għal rifużjoni trid tkun ukoll appoġġjata b’dawk il-formoli u informazzjoni addizzjonali skont kif jista’ jitlob il-Kummissarju; (f) fejn il-ħlas lura tat-taxxa fuq il-valur miżjud ikun mitlub minn operatur ta’ rifużjoni awtorizzat, l-operatur ta’ rifużjoni awtorizzat jista’ jitlob kummissjoni lil vjaġġaturi mhux residenti skont kif ikun miftiehem ma’ jew approvat mill-Kummissarju. 4. Meta m’għandhomx japplikaw dawn ir-regolamenti. Dawn ir-regolamenti m’għandhomx japplikaw għal: (a) oġġetti ta’ konsum li jiġi kkunsmat ikollha kemm huma jew f’parti minnhom f’Malta; (b) oġġetti esportati għal għanijiet kummerċjali. 5. L-anqas limitu. Emendat: A.L.426 tal-2007. Sostitwit: A.L.59 tal-2008; A.L.204 tal-2015. Sostitwit: A.L.59 tal-2008 Il-ħlas lura għandu japplika biss għal oġġetti meta l-valur ta’ dawk l-oġġetti mixtrija minn stabbiliment reġistrat wieħed kif muri fuq riċevuta waħda ma jkunx ta’ anqas minn mitteuro (€ 100). 6. Ħlas lura. Sostitwit: A.L.204 tal-2015. Kull ħlas lura approvat għandu jsir lill-applikant skont kif ikun indikat fuq il-formola approvata mill-Kummissarju f’munita li hu nnifsu jkun għażel fuq dik il-formola stess jew fl-Euro permezz ta’ trasferiment bankarju meta l-ħlas isir mill-Kummissarju lill-operatur ta’ rifużjoni awtorizzat li jkollu l-kunsens bil-miktub tal-vjaġġatur mhux residenti: Iżda, ħlas lura ta’ taxxa fuq il-valur miżjud dovut lill-operatur ta’ rifużjoni awtorizzat isir biss sakemm il-Kummissarju jkun sodisfat tilli kull kummissjoni li tkun imħallsa minn vjaġġaturi mhux residenti tkun skont kif ikun miftiehem jew approvat mill-Kummissarju.